Ամփոփաթերթ

«Երեխա ունեցող ընտանիքների բնակարանային ապահովության պետական աջակցության 2020-2023 թթ. ծրագրերը հաստատելու մասին» Կառավարության որոշման նախագծի վերաբերյալ **Վարչապետի աշխատակազմի ԿԱԳ և Սոցիալական հարցերի վարչությունների** առաջարկությունների վերաբերյալ

|  |  |  |  |
| --- | --- | --- | --- |
|  | **Առաջարկության հեղինակը** | **Առաջարկության բովանդակությունը** | **Եզրակացություն** |
|  | **Վարչապետի աշխատակազմի ԿԱԳ վարչություն** | Նախագծով նախատեսվող շահառուների շրջանակը շատ լայն է, մասնավորապես ներառելով այդ թվում բարձր եկամուտ ունեցող շահառուների: Գտնում ենք, որ ծրագիրը պետք է լինի թիրախային՝ այդ թվում ապահովելով շահառուների այնպիսի շրջանակ, որոնք չէին կարողանա ձեռք բերել բնակարան առանց համապատասխան օժանդակության: Միևնույն ժամանակ գտնում ենք, որ շահառուների մասով պետք է լինեն այլ սահմանափակումներ, օրինակ՝ սեփականության իրավունքով բնակելի տարածություն ունենալը կամ բնակելի տարածության որոշակի տարածքից ավել տարածք ունելու հանգամանքը և այլն:   Նախագծով նախատեսվում է, որ օրինակ 2020 թվականին ծրագրից կկարողանա օգտվել 1085 շահառու, սակայն անհասկանալի է, թե ինչ առաջնահերթությամբ պետք է ընտրվեն շահառուները, եթե ծրագրից օգտվել ցանկացողների քանակը ավել շատ լինի: Ծրագրից օգտվել ցանկացող հավանական շահառուների քանակի վերլուծություն արված չէ: | Ներկայացվող ծրագրերը չունեն սոցիալական ուղղվածությունը և միտված չեն անապահով ընտանիքների բնակարանային ապահովության խնդրի լուծմանը։  Իսկ որպես սահմանափակումներ՝ սահմանված են ձեռք բերվող բնակելի անշարժ գույքի առավելագույն գին (30 մլն դրամ) և տրվող աջակցության գումարների առավելագույն չափեր։  Հարկ է նաև նկատի ունենալ, որ Նպատակային ծրագրերի գծով բյուջետային հատկացումների անբավարարությունը՝ պայմանավորված ծրագրերի բարձր պահանջարկով, գնահատվել է որպես ռիսկ (33-րդ կետ)։ Ընդ որում, ռիսկը գնահատված է կառավարելի. ըստ անհրաժեշտության՝ կհատկացվեն լրացուցիչ միջոցներ։  Ըստ այդմ, առաջնահերթություն սահմանելու անհրաժեշտություն չկա։  Միաժամանակ, Շահառուների շրջանակի (անհրաժեշտ ֆինանսական միջոցների) վերաբերյալ ավելի ճգրիտ կանխատեսումներ հնարավոր չէ կատարել՝ հաշվի առնելով այն հանգամանքը, որ ծրագրի պահանջարկը ձևավորվում է ամենատարբեր գործոնների ազդեցության ներքո։  Ըստ այդմ, ծրագրով, որպես ռիսկ, արձանագրված է նաև Նպատակային ծրագրերի ցածր պահանջարկը, իսկ 37-րդ (ներկայացվող տարբերակում՝ 36-րդ) կետով արձանագրվում է, որ յուրաքանչյուր տարվա համար նախատեսված միջոցները կճշգրտվեն՝ հաշվի առնելով փաստացի ծախսը։ |
|  | **Վարչապետի աշխատակազմի վարչություն Սոցիալական հարցերի Վարչություն** | Սոցիալական հարցերի վարչության նկատառումներն ամբողջովին իրացված չեն.  1. ԿԳՄՍՆ կարծիքը ամփոփաթերթում ամփոփված չէ. | Ընդունել է։ Կարծիքը բներառվել է։ |
|  |  | 2. Առաջարկում ենք հստակեցնել նախագծով նախատեսված ծրագրերի շահառուների շրջանակը՝ նշելով ծրագրերի իմաստով  հասկացությունների սահմանումները օր.՝ <<երիտասարդ ընտանիքի>> սահմանումը, որը թեև նախագծի վերնագրից հանվել է, սակայն ծրագրում պահպանվում է, օր.՝ հավելվածի 4֊րդ կետ և այլն. | Ընդունել է։ Ծրագրի ամբողջ տեքստից հանվել է «երիտասարդ ընտանիք» եզրույթը։ |
|  |  | 3. Ըստ նախագծի առաջարկվող ծրագրերը կոչված են լրացնել արդեն իսկ գործող ծրագրերի բացերը (օր.՝ հավելվածի 8֊րդ կետ), ըստ այդմ անհասկանալի է՝ արդյոք նախագծի հավելվածի 6֊րդ կետով նախատեսված ծրագրերի շահառուները կարող են լինել նաև  նախագծով նախատեսված ծրագրերի շահառու՝ հաշվի առնելով նախագծի հավելվածի 15֊րդ կետով  նախատեսված շահառուներին և օր.՝ <<Երիտասարդ ըմտանիքին՝ մատչելի բնակարան>> ծրագրով նախատեսված օր.՝ միայնակ երեխա ունեցող շահառուներին (որոնք 15֊րդ կետով նախատեսված սահմանման մեջ ներառված չեն)։ | Ծրագրի 25-րդ կետի համաձայն՝ Շահառուն իրավունք ունի երեխայի ծննդյան աջակցության ծրագրից՝ անկախ հիփոթեկային վարկը վերցնելու ժամկետից, բնակարանային ապահովության պետական աջակցության այլ ծրագրից օգտվելու հանգամանքից։  Միաժամանակ, 15-րդ կետը հստակեցվել է. սահմանվել է, որ շահառուն երեխայի ծնողն է, ում սեփականության իրավունքով պատկանում է հիփոթեկային վարկով ձեռք բերված բնակելի անշարժ գույքը (այսինքն՝ վարկառու կամ համավարկառու է, թե ոչ)։ |
|  |  | 4. Առաջարկում ենք նախագիծը համաձայնեցնել  ՀՀ անշարժ գույքի կադաստրի պետական կոմիտեի հետ (ներկայում անշարժ գույքի շուկայում (առաջնային և երկրորդային) բնակարանների արժողության կապակցությամբ կարծիք ստանալու նպատակով). | Ընդունվել է։ Կադաստրի կոմիտեի կարծիքը կցվում է։ |
|  |  | 5. Առաջարկում ենք  նախագծի լրամշակված տարբերակը ևս մեկ ագամ համաձայնեցնել Ֆինանսների նախարարության և ԿԲ հետ (ներկայացնել այդ մարմինների հետ փոխհամաձայնեցված տարբերակ)։ | Ընդունվել է։ Ֆինանսների նախարարության և ԿԲ կարծիքները կցվում է։ |